stanford-oval/wikipedia huggingface dataset:
Yuxi
Hallinnollinen jako

Piirikuntatasolla prefektuuri jakautuu kahteen kaupunkipiiriin, neljään piirikuntaan ja kolmeen autonomiseen piirikuntaan.
| Yuxin hallinnollinen jako piirikuntatasolla |
| --- | --- | --- | --- |

| # | Nimi | Kiinan merkit | Pinyin |
| 1 | Hongta (kaupunkipiiri) | 红塔区 | Hóngtǎ Qū |
| 2 | Jiangchuan (kaupunkipiiri) | 江川区 | Jiāngchuān Qū |
| 3 | Chengjiang | 澄江县 | Chéngjiāng Xiàn |
| 4 | Tongha | 通海县 | Tōnghǎi Xiàn |
| 5 | Huaning | 华宁县 | Huáníng Xiàn |
| 6 | Yimen | 易门县 | Yìmén Xiàn |
| 7 | Eshanin yiden autonominen piirikunta | 峨山彝族自治县 | Éshān Yízú Zìzhìxiàn |
| 8 | Xinpingin yiden ja daiden autonominen piirikunta | 新平彝族傣族自治县 | Xīnpíng Yízú Dǎizú Zìzhìxiàn |
| 9 | Yuanjiangin hanien, yiden ja daiden autonominen piirikunta | 元江哈尼族彝族傣族自治县 | Yuánjiāng Hānízú Yízú Dǎizú Zìzhìxiàn |
Galleria

Yuxin kaupunkia.
Muusikko Nie Erin sukutalo Yuxissa.
Nie Er Grand Theatre Yuxin kaupungissa.
Fuxianjärveä.
Aiheesta muualla

Kuvia tai muita tiedostoja aiheesta Yuxi Wikimedia Commonsissa
Yuxi Overview (Arkistoitu – Internet Archive) (englanniksi) (chinatravel.com)
Wonders of Yunnan: Yuxi (Arkistoitu – Internet Archive) (englanniksi) (wondersofyunnan.com)
Yuxi (Yunnan) City Information (taloustiedot) (englanniksi) (Hong Kong Trade Development Council)
Linda Bärlund

Linda Bärlund (s. 1985) on suomalainen viulisti. Hän voitti vuonna 2010 Kuopion 11. viulukilpailun. Bärlund soittaa geneveläisessä L'Orchestre de la Suisse Romande -orkesterissa.
Šudža Šah Dorrani

| Šudža' Šah Dorrani |
| --- | --- |

Dorrani-valtakunnan ja Afganistanin hallitsija
 1803–1809 1839–1842  
Edeltäjä:  Mahmud Šah Dorrani
Seuraaja:  Ali Šah Dorrani
Henkilötiedot
Syntynyt: 4. marraskuuta 1785
Kuollut: 5. huhtikuuta 1842 (ikä 56)
Tiedot
Etnisyys:  paštu
Šudža' Šah Dorrani (noin 4. marraskuuta 1785 – 5. huhtikuuta 1842) oli Afganistanin Dorranien valtakunnan hallitsija 1803–1809. Uudestaan hän hallitsi 1839–1842. Shuja Shah oli pataanien heimoon kuuluvan abdali-klaanin sadozai-linjaa. Hänestä tuli viides Afganistanin emiiri. Vuonna 1823 hänet syrjäytettiin kuninkaan asemasta. Tosin hän piti emiirin tehtävää hallussaan vuosina 1839–1842.
Aiheesta muualla

Kuvia tai muita tiedostoja aiheesta Šudža Šah Dorrani Wikimedia Commonsissa
Laihalampi (Mäntyharju)

| Laihalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°27′53″N, 26°56′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Matala-Laihaan 
Järvinumero:  14.975.1.002
Mittaustietoja
Pinnankorkeus:  103 m  
Pituus:  590 m  
Leveys:  240 m  
Rantaviiva:  1,398 km  
Pinta-ala:  7,595 ha  
Saaria:  ei saaria 
 fiLaihalampi 
Laihalampi  on Etelä-Savossa Mäntyharjulla  Särkemäen lähellä sijaitseva lampi.
Maantietoa

Lampi on 590 metriä pitkä, 240 metriä leveä, ja sen pinta-ala on 7,6 hehtaaria. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Sormusjoen valuma-alueeseen (14.975) se kuuluu. Lammen vedenpinnan korkeus on 103 metriä mpy.
Lancia HF

| High Fidelity |
| --- | --- |
Yritysmuoto:  yksityinen
Perustettu:  1960
Toimiala:  autoteollisuus
Tuotteet:  brändi
Emoyhtiö:  Lancia
Omistaja:  Stellantis
High Fidelity (lyhyemmin HF) on italialaisen automerkin Lancian brändi, joka kuvaa suorituskyvyltään tehokkaampaa mallia.
Historia

Alun perin HF merkki käytettiin niiden asiakkaiden keskuudessa, jotka olivat omistaneet useamman Lancian 1930–luvulla. Sittemmin perinne jatkui ja 1960 perustettiin HF kerho. Sen jäsenet käyttivät Flaminioissa kyseistä merkkiä ajamissaan Grand Turismo kilpailuissa. Lopulta 1963 kerhon jäsenet perustivat yksityistallin, HF Squadra Corsen. Alun perin talli oli harrastelijatason kuljettajille, jotka saivat hieman tehdastukea Lancialta.
Virallisesti HF merkkiä käytettiin ensi kerran 1965, kun Lancia otti omistukseensa yksityiskilpatallin. Sittemmin merkkiä käytettiin Lancia Fulvian vuosina 1966–1967 valmistetussa Coupé HF -mallissa. Nimen oli tarkoitus kuvata myös autojen luotettavuutta niin ralleissa, kuin liikennekäytössä olevia henkilömalleja. Merkkiä käytettiin rallin parissa vielä 1970-luvulla Lancia Stratos mallissa, kunnes se palasi takaisin rallin pariin 1980-luvulla Lancia Deltan myötä.
Logo

HF:n symbolina on käytetty kirjainten lisäksi sinistä ja myöhemmin punaista norsua (elefantino). Virallista selitystä symbolille ei ole, mutta 1953 Lancian johdossa ollut automerkin perustajan poika Gianni Lancia käytti sitä hyvän onnen merkkinä ensimmäisissä kilvanajoissa.
Henkilöautot

| Auto | Malli | Vuosi |
| --- | --- | --- |
| Fulvia | Coupé HF | 1966–67 |
| Fulvia | Coupé 1600 HF | 1970–73 |
| Lancia 2000 | Coupé HF | 1971–75 |
| Stratos | HF Stradale | 1974 |
| Delta | 1.6 HF turbo | 1984–1985 |
| Delta | HF 4WD | 1986 |
| Delta | HF Integrale 8V | 1987 |
| Delta | HF Integrale 16V | 1989 |
| Delta | HF Integrale "Evo1" | 1991 |
| Delta | HF Integrale "Evo2" | 1993 |
| Dedra | Turbo 8V HF | 1991–1994 |
| Dedra | Turbo 8V HF Integrale | 1991–1994 |
| Ypsilon | HF | 2025 |
Äkkikuolema (urheilu)

Äkkikuolema (engl. sudden death) on tyypillisesti joukkueurheilussa käytettävä keino ratkaista voittaja ottelussa, joka muuten päättyisi tasapeliin. Voittaja on se joukkue, joka ensimmäiseksi saa tehtyä maalin tai pisteen lisä- tai jatkoajalla. Jalkapallossa äkkikuolemalle on annettu nimi kultainen maali, jota käytettiin arvokisoissa ensimmäistä kertaa Englannin EM-kisoissa 1996. Äkkikuolema voi tarkoittaa myös rangaistuspotkukilpailussa tilannetta, jossa kumpikin joukkue laukoo, kunnes toisen joukkueen yritys epäonnistuu ja toisen onnistuu.
Yuva

| Yuva |
| --- | --- |

Ohjaaja:  Mani Ratnam
Käsikirjoittaja:  Mani Ratnam
Tuottaja:  Shekhar Kapur Mani Ratnam G. Srinivasan
Säveltäjä:  A. R. Rahman
Kuvaaja:  Ravi K. Chandran
Leikkaaja:  A. Sreekar Prasad
Pääosat:  Ajay Devgan Abhishek Bachchan Vivek Oberoi Rani Mukerji Kareena Kapoor Esha Deol
Valmistustiedot
Valmistusmaa:  Intia
Tuotantoyhtiö:  Madras Talkies
Levittäjä:  Madras Talkies Netflix
Ensi-ilta:  21. toukokuuta 2004
Kesto:  161 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Yuva (suomeksi ”Nuori”) on Mani Ratnamin ohjaama intialainen hindinkielinen draamaelokuva vuodelta 2004. Pääosia näyttelevät Ajay Devgan, Abhishek Bachchan, Vivek Oberoi, Rani Mukerji, Kareena Kapoor ja Esha Deol. Elokuva kuvattiin samaan aikaan tamiliksi nimellä Aaytha Ezhuthu eri näyttelijäkokoonpanolla, Deolia lukuun ottamatta.
Näyttelijät

| 0 | 1 | 2 |
| --- | --- | --- |
|  Ajay Devgan  | … |  Michael Mukherjee   |
|  Vivek Oberoi  | … |  Arjun Balachandran   |
|  Abhishek Bachchan  | … |  Lallan Singh   |
|  Rani Mukerji  | … |  Shashi Biswas   |
|  Kareena Kapoor  | … |  Mira   |
|  Esha Deol  | … |  Radhika   |
|  Om Puri  | … |  Prosonjit Bannerjee   |
|  Sonu Sood  | … |  Gopal Singh   |
|  Saurabh Shukla  | … |     |
|  Vijay Raaz  | … |  Lallanin ystävä   |
|  Anant Nag  | … |  Arjunin isä   |
|  Abhinav Kashyap  | … |  Trilok   |
Soundtrack

Kaikki sanat Mehboob, kaikki sävellykset A. R. Rahman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dhakka Laga Bukka” | A. R. Rahman, Karthik, Mehboob | 4.59 |  |  |  |  |  |  |
| 2. | ”Khuda Hafiz” | Sunitha Sarathy, Lucky Ali, Karthik | 5.02 |  |  |  |  |  |  |
| 3. | ”Kabhi Neem Neem” | Madhushree, A. R. Rahman | 4.57 |  |  |  |  |  |  |
| 4. | ”Dol Dol” | Blaaze, Shahin Badar | 3.59 |  |  |  |  |  |  |
| 5. | ”Baadal” | Adnan Sami, Alka Yagnik | 5.25 |  |  |  |  |  |  |
| 6. | ”Fanaa” | A. R. Rahman, Sunitha Sarathy, Tanvi Shah | 4.41 |  |  |  |  |  |  |
| 7. | ”Anjanaa Anjani” | Sunitha Sarathy, Karthik | 1.04 |  |  |  |  |  |  |
Palkinnot

Paras miessivuosa – Abhishek Bachchan
Paras naissivuosa – Rani Mukerji
Paras elokuva (kriitikkopalkinto) – Mani Ratnam
Paras käsikirjoitus – Mani Ratnam
Paras lavastus – Sabu Cyril
Aiheesta muualla

Yuva Internet Movie Databasessa (englanniksi)
Yuva AllMoviessa. (englanniksi)
Linda Creed

Linda Epstein, o.s. Creed (6. joulukuuta 1948 Philadelphia, Yhdysvallat – 10. huhtikuuta 1986 Ambler, Pennsylvania, Yhdysvallat) oli yhdysvaltalainen lauluntekijä.
Creed muutti 1960-luvun puolivälissä New Yorkiin ja työskenteli musiikkikustantamossa sihteerinä. Hän ei kuitenkaan löytänyt etsimäänsä työtä sanoittajana ja muutti pian takaisin Philadelphiaan. Lauluntekijän uransa hän aloitti vuonna 1971 Dusty Springfieldille tekemällään kappaleella ”Free Girl”. Samana vuonna hän kirjoitti Thom Bellin kanssa kappaleen ”Stop, Look, Listen (To Your Heart)”, jonka nauhoitti The Stylistics. Creed ja Bell jatkoivat yhteistyötä ja tekivät musiikkia Philadelphia International Records -yhtiön artisteille. The Spinners nauhoitti useita heidän kappaleitaan, mukaan lukien ”The Rubberband Man” (1976). Creed teki musiikkia myös muun muassa Johnny Mathisille, Teddy Pendergrassille ja Dionne Warwickille.
Vuonna 1972 Creed meni naimisiin Stephen Lee Epsteinin kanssa ja sai tämän kanssa Roni-tyttären 1970-luvun puolivälissä. Vuonna 1976 perhe muutti Kaliforniaan. Vuonna 1977 Creedin ja Michael Masserin kappale ”The Greatest Love of All” otettiin Muhammad Alista kertovan Suurin-elokuvan musiikkiraidalle. Kappaleesta tuli kymmenen vuotta myöhemmin yksi Whitney Houstonin siihenastisen uran suurimmista hiteistä.
Creedillä todettiin 26-vuotiaana rintasyöpä, joka lopulta johti hänen kuolemaansa huhtikuussa 1986 vain 36-vuotiaana. Hänen kuolemaansa seuraavana vuonna perustettiin rintasyöpäsäätiö Linda Creed Breast Cancer Foundation.
Creedin kappaleista ovat myöhemmin tehneet menestyneitä cover-versioita muun muassa Roberta Flack, Michael Jackson, Smokey Robinson ja Rod Stewart. Hänet valittiin vuonna 1992 postuumisti Songwriters Hall of Fameen.
Linda Cooper

| Mitalit> Maa:   Yhdysvallat.Naisten uimahypyt.Pan-Amerikan kisat  | Mitalit> Maa:   Yhdysvallat.Naisten uimahypyt.Pan-Amerikan kisat  | Mitalit> Maa:   Yhdysvallat.Naisten uimahypyt.Pan-Amerikan kisat  | Maa:   Yhdysvallat> Naisten uimahypyt. |
| --- | --- | --- | --- |
|  Kultaa | São Paulo 1963 | 10 m kerroshypyt |  |
Linda Lee Cooper, lempinimeltään Tiger (s. 19. heinäkuuta 1944 Loma Linda, Kalifornia), on entinen yhdysvaltalainen uimahyppääjä. Hän kilpaili vuoden 1964 kesäolympialaisissa Tokiossa, mutta jäi mitaleitta sijoittuen kymmenen metrin kerroshypyissä neljänneksi. Vuoden 1963 Pan-Amerikan kisoissa hän kuitenkin voitti kultamitalin samassa lajissa.
Viro kesäolympialaisissa 2016

Viro osallistui Rio de Janeiron kesäolympialaisiin 2016 13 urheilumuodossa kilpailleella 45 urheilijan joukkueella. Joukkueen lipunkantajana avajaisissa toimi purjehtija Karl-Martin Rammo. Viro saavutti yhden pronssimitalin olympialaisissa. Mitali tuli soudussa.
Maa teki suurella todennäköisyydellä olympiahistoriaa, kun identtiset kolmoset Leila Luik, Liina Luik ja Lily Luik osallistuivat yhtä aikaa olympiamaratonille.
Mitalistit > Pronssia

Tõnu Endrekson, Andrei Jämsä, Allar Raja ja Kaspar Taimsoo — Soutu, miesten pariaironelonen
Joukkue > Ammunta

Kesäolympialaisiin osallistui yksi virolainen ampuja, kun Peeter Olesk kilpaili miesten 25 metrin olympiapistoolissa. Olesk sai karsinnoissa pisteet 553, joka oikeutti karsintojen sijalle 25. Tämä ei riittänyt loppukilpailuun.
Joukkue > Jousiammunta

Jousiammuntaan osallistui Laura Nurmsalu. Nurmsalu sai sijoitusammunnoissa tulokseksi 625, joka oikeutti 35. sijaan. Ensimmäisellä kierroksella Nurmsalu hävisi ukrainalaiselle Veronika Marchenkolle 6–0.
Joukkue > Judo

Ainoa virolainen judoka Rion olympialaisissa oli Grigori Minaškin, joka otteli miesten alle 100 kg sarjassa. Minaškin ei otellut ensimmäisellä kierroksella. Toisella kierroksella hän hävisi kazakstanilaiselle Maksim Rakoville.
Joukkue > Miekkailu

Miekkailussa Virolla oli edustus miesten kalpamiekkailun yksilökilpailussa ja naisten kalvan yksilö- ja joukkuekilpailussa. Miesten ainoa edustaja oli Nikolai Novosjolov. Novosjolov pääsi suoraan toiselle kierrokselle, jolla voitti eteläkorealaisen Park Gyeong-Dun 12–10. Kolmannella kierroksella Novosjolov voitti venezuelalaisen Francisco Limardon 15–12. Puolivälierissä unkarilainen Géza Imre oli parempi 15–9. Naisten kalvan yksilökilpailuun osallistui Julia Beljajeva, Irina Embrich ja Erika Kirpu. Beljajeva hävisi ensimmäisen ottelunsa unkarilaiselle Emese Szász-Kovács 15–11. Embrich voitti ensimmäisessä ottelussaan unkarilaisen Kseniya Pantelyeyeva, mutta hävisi kolmannella kierroksella kiinalaiselle Sun Yiwenille 15–12. Kirpu voitti toisella kierroksella yhdysvaltalaisen Katharine Holmes, mutta hävisi kolmannella kierroksella tunisialaiselle Sarra Besbesille. Beljajevan, Embrichin ja Kirpun lisäksi joukkuekilpailuun osallistui Kristina Kuusk. Viro pääsi suoraan puolivälieriin. Puolivälierissä Viro voitti Etelä-Korean 27–26. Välierissä Kiina oli parempi 45–36. Pronssiottelussa Venäjä oli parempi 37–31.
Joukkue > Paini

Virolla oli kolmen painijan edustus Rion olympialaisissa. Ardo Arusaar otteli miesten kreikkalais-roomalaisen painin 98 kg sarjassa. Arusaar eteni suoraan toiselle kierrokselle, jossa hävisi venäläiselle Islam Magomedoville sijoittuen näin lopputuloksissa sijalle 16. Heiki Nabi otteli kreikkalais-roomalaisen painin alle 130 kg sarjassa. Nabi hävisi ensimmäisessä ottelussa Mijaín Lópezille. Koska López voitti lopulta olympiakultaa, pääsi Nabi keräilyeriin. Toisella keräilyeräkierroksella Nabi voitti ruotsalaisen Johan Eurénin. Keräilyerien loppuottelussa venäläinen Sergey Semenov voitti Nabin. Nabin lopullinen sijoitus oli 5. Naisten vapaapainin alle 75 kg sarjassa Epp Mäe pääsi suoraan toiselle kierrokselle. Hän hävisi toisella kierroksella kiinalaiselle Zhang Fengliulle. Mäen sijoitus oli 13.
Joukkue > Painonnosto

Painonnostossa ainoa Viron edustaja oli Mart Seim, joka kilpaili miesten yli 105 kg sarjassa. Seim tempasi 187 kg ja työnsi 243 kg. Yhteistulos 430 kg takasi kilpailun 7. sijan.
Joukkue > Purjehdus

Virolla oli Rion olympialaisissa edustus neljässä purjehduskilpailussa. Miesten Laserissa Karl-Martin Rammo sijoittui sijalle 21. Hän oli parhaimmillaan yhden lähdön toinen. Miesten Finn-jollassa Deniss Karpak oli 20. Hän oli myös parhaimmillaan yhden lähdön toiseksi paras. Naisissa Ingrid Puusta kilpaili RS:X-luokassa. Puusta oli kokonaiskilpailun 11. 49erFX-luokassa Viroa edustivat Anna Maria Sepp ja Kätlin Tammiste. He sijoittuivat kokonaiskilpailussa 19.
Joukkue > Pyöräily

Pyöräilyssä Virolla oli edustus miesten maantieajossa. Tanel Kangert oli kilpailun 9. ajalla 6.11.52. Rein Taaramäe ei saanut aikaa.
Joukkue > Soutu

Virolaiset soutajat osallistuivat vain miesten pariaironelikkoon. Joukkueeseen kuuluivat Tõnu Endrekson, Andrei Jämsä, Allar Raja ja Kaspar Taimsoo. Ensimmäisellä kierroksella Viro voitti alkueränsä. Tämä antoi suoran paikan loppukilpailuun. Tässä Viro oli kolmas häviten hieman alle neljällä sekunnilla voittajalle Saksalle.
Joukkue > Sulkapallo

Sulkapallossa Virolla oli edustus sekä miesten että naisten kaksinpelissä. Kati Tolmoff voitti yhden ottelun ja hävisin yhden ottelun alkulohkossaan, joten hän ei päässyt seuraavalle kierrokselle. Miehissä Raul Must hävisi kummatkin alkulohkonsa ottelut.
Joukkue > Triathlon

Viron ainoa edustaja triathlonissa oli Kaidi Kivioja. Kivioja oli uintiosuuden 48. nopein, pyöräilosuudella hän oli 45. ja juoksuosuudella hän oli 39. nopein. Hänen loppuaikansa 2.05.42 oikeutti 44. sijaan.
Joukkue > Uinti

Uintiin osallistui kaksi virolaista urheilijaa. Maria Romanjuk kilpaili naisten 100 metrin rintauinnissa. Hän ui alkuerissä ajan 1.09,49, mikä tarkoitti, että Romanjuk jäi sijalle 31. eikä päässyt alkueristä eteenpäin. Martin Allikvee osallistui miesten 200 metrin rintauintiin. Hän oli alkuerien 33. nopein ajalla 2.13,66.
Joukkue > Yleisurheilu

Yleisurheilussa Virolla oli 18 urheilijan edustus. Miesten juoksulajeissa 400 metrin aitajuoksuun osallistui Jaak-Heinrich Jagor ja Rasmus Mägi. Jagor ei päässyt alkuerästään jatkoon. Mägi pääsi aina loppukilpailuun saakka, jossa oli kuudes ajalla 48,40. Kaur Kivistik osallistui 3000 metrin estejuoksuun. Hän ei päässyt alkueristä jatkoon alla 8.44,25. Roman Fosti ja Tiidrek Nurme osallistuivat miesten maratonille. Fosti oli 61. ja Nurme 63. Miesten kenttälajeissa Virolla oli edustus keihään- ja kiekonheitossa. Keihäänheitossa Virolla oli mukana kolme urheilijaa, mutta yksikään ei päässyt loppukilpailuun. Tanel Laanmäe oli karsintojen 18., Risto Mätas 22. ja Magnus Kirt 23. Kiekonheitossa Pekingin olympialaisten voittaja Gerd Kanter ja Martin Kupper etenivät kummatkin loppukilpailuun. Loppukilpailussa Kanter oli viides tuloksella 65,10 metriä ja Kupper neljäs tuloksella 66,58. Kymmenottelussa Karl Robert Saluri oli 23. ja Maicel Uibo 24.
Naisten ainoat juoksulajeihin osallistuneet urheilijat olivat identtiset kolmoset Leila Luik, Liina Luik ja Lily Luik, jotka osallistuivat maratonille. Heistä parhaan tuloksen sai Lily, joka oli 97. Leila oli 114. ja Liina ei saanut aikaa. Kenttälajeissa Liina Laasma osallistui keihäänheittoon. Hän oli tuloksella 58,06 metriä karsintojen 20. eikä päässyt loppukilpailuun. Pituushyppääjä Ksenija Balta pääsi loppukilpailuun saakka. Siellä hän hyppäsi tuloksen 679 cm, jolla hän sai kilpailun kuudennen sijan. Seitsenottelussa Grit Šadeiko osallistui vain avauslajiin 100 metrin aitoihin, josta ei saanut tulosta.
Lambs Anger

| Lambs Anger Mr>  Oizo |
| --- | --- | --- |

Studioalbumin tiedot
 Julkaistu: 17. marraskuuta 2008
 Tyylilaji: elektroninen musiikki, avantgarde
 Kesto: 44.32
 Levy-yhtiö: Ed Banger
Mr. Oizon muut julkaisut
| Steak 2007 | Lambs Anger 2008 | Stade 2 2011 |
Lambs Anger on ranskalaisen elektronisen musiikin artistin Mr. Oizon kolmas albumi. Se julkaistiin 17. marraskuuta 2008 levy-yhtiöllä Ed Banger Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hun | 2.12 |  |  |  |  |  |  |  |
| 2. | Pourriture 2 | 2.09 |  |  |  |  |  |  |  |
| 3. | Z | 4.11 |  |  |  |  |  |  |  |
| 4. | Cut Dick | 2.51 |  |  |  |  |  |  |  |
| 5. | Two Takes It (feat. Carmen Castro) | 2.21 |  |  |  |  |  |  |  |
| 6. | Rank | 1.36 |  |  |  |  |  |  |  |
| 7. | Bruce Willis Is Dead | 3.19 |  |  |  |  |  |  |  |
| 8. | Jo | 2.16 |  |  |  |  |  |  |  |
| 9. | Positif | 2.51 |  |  |  |  |  |  |  |
| 10. | Lambs Anger | 1.13 |  |  |  |  |  |  |  |
| 11. | Erreur Jean (feat. Errorsmith) | 2.48 |  |  |  |  |  |  |  |
| 12. | Steroïds (feat. Uffie, san. Feadz, Uffie) | 2.39 |  |  |  |  |  |  |  |
| 13. | Gay Dentists (sis. sampleja Hamilton Bohannonin kappaleesta) | 3.38 |  |  |  |  |  |  |  |
| 14. | Pourriture 7 | 3.24 |  |  |  |  |  |  |  |
| 15. | W | 2.11 |  |  |  |  |  |  |  |
| 16. | Lars Von Sen | 1.23 |  |  |  |  |  |  |  |
| 17. | Blind Concerto | 3.20 |  |  |  |  |  |  |  |
Arvostelut

Drowned in Sound:
Pitchfork: 2.9/10
Zosimos

Zosimos oli bysanttilainen historioitsija ja virkamies 400- ja 500-luvun vaihteessa.
Zosimoksen teos Nea historia (Uusi historia) kävi läpi Rooman valtakunnan historian Augustuksesta Alarikin Rooman valloitukseen. Viimeisten 15 vuoden osalta hän on ajan tärkein lähde. Zosimos, joka ei ollut kristitty, piti Rooman rappion syynä kristinuskoa ja Konstantinus Suurta. Zosimos ihaili perinteistä roomalaista uskontoa ja tapoja.
Zosimoksen tiedetään olleen lakimies, jolla oli yhteyksiä Konstantinopolin taloushallintoon.
Aiheesta muualla

Kuvia tai muita tiedostoja aiheesta Zosimos Wikimedia Commonsissa
Lanzarotenreseda

| Lanzarotenreseda |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Brassicales
Heimo::  Resedakasvit Resedaceae
Suku::  Resedat Reseda
Laji::  crystallina
Kaksiosainen nimi
 Reseda crystallina  Webb & Berthel. ex Del. 
Synonyymit
 Reseda lancerotae 
Katso myös
   Lanzarotenreseda Wikispeciesissä  
Infobox OKNimi-testi OK: 
Lanzarotenreseda (Reseda crystallina, syn. Reseda lancerotae) on resedakasvien (Resedaceae) heimoon ja resedojen (Reseda) sukuun kuuluva kasvilaji. Se on pienikokoinen yksivuotinen tai monivuotinen laji. Sen juuri on lyhyt sekä paksu ja varsi on monihaarainen. Lehdet ovat voimakkaanvihreitä, mutta muuttuvat ajan myötä kellertäviksi. Muodoltaan lehdet ovat yksinkertaisia ja kapeita tai muutamaan kapeaan liuskaan liuskoittuneita. Kukat sijaitsevat varsien päissä tiiviissä kukinnoissa ja ovat pieniä sekä keltaisia. Kukissa on neljästä kahdeksaan verholehteä sekä sama määrä terälehtiä. Kukkien heteet työntyvät kukista selvästi ulos. Hedelmät ovat pitkulaisia, enintään 2 cm pitkiä ja lyhytkarvaisia kotia, jotka ovat aluksi vihreitä, mutta muuttuvat sitten punertavankeltaisiksi. Hedelmien kypsyttyä ne avautuvat yläpäistään vapauttaen pienet mustat siemenet.
Lanzarotenreseda on suhteellisen yleinen laji Kanariansaarten itäisten saarten rannikkoalueiden hiekkaisilla ja kivisillä rinteillä sekä alueen pikkuluodoilla. Laji on runsaimmillaan Gran Canarian länsi- ja lounaisosissa, Lanzaroten luoteisosissa sekä Fuerteventuran keski- ja eteläosissa. Laji on Kanariansaarilla endeeminen kasvilaji.
Aiheesta muualla

Global Biodiversity Information Facility (GBIF): Reseda crystallina (englanniksi)
Leppävirran helluntaiseurakunta

| Leppävirran helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1948
Pääkirkko:  Tuikkalantie 10 79100 Leppävirta
Jäseniä:  100 (2011)
Aiheesta muualla
Sivusto
Infobox OKNimi-testi OK: 
Leppävirran helluntaiseurakunta on vuonna 1948 perustettu leppävirtalainen helluntaiseurakunta. Seurakunnan toimitilat sijaitsevat Leppävirran keskustassa Tuikkalantiellä. Seurakunta on perustettu 1948 ja rekisteröity yhdistykseksi 11. toukokuuta 1948.
Seurakunnan toimintaan kuuluvat jumalanpalvelusten lisäksi ehtoolliskokoukset, rukousillat, kotikokoukset, Israel-illat sekä telttajuhlat.
Historia

Helluntaiherätys saapui Leppävirralle jo vuonna 1917, jolloin kappalainen Väinö Pfaler kastatti itsensä. Helluntaiherätykseen liittyi mukaan myös Elias Takkunen, josta tuli seurakunnan pitkäaikainen johtaja. Leppävirran helluntaiseurakunta järjestäytyi vuonna 1948.
Vince Clarke

| Vince Clarke |
| --- | --- |
 Clarke vuonna 1986
Henkilötiedot
Koko nimi:  Vincent John Martin
Syntynyt: 3. heinäkuuta 1960 (ikä 64) South Woodford, Englanti, Yhdistynyt kuningaskunta
Muusikko
Taiteilijanimi:  Vince Clarke
Aktiivisena:  1981–
Tyylilajit:  synthpop, pop
Soittimet:  syntetisaattori, koskettimet
Yhtyeet:  Depeche Mode, Yazoo, The Assembly, Erasure
Levy-yhtiöt:  Mute
Aiheesta muualla
www.erasureinfo.com
  [ Muokkaa Wikidatassa ] [ ohje ]  
Vincent ”Vince” Clarke (s. Vincent John Martin; 3. heinäkuuta 1960 South Woodford, Englanti) on brittiläinen popmuusikko, lauluntekijä, kosketinsoittaja, kitaristi ja tuottaja.
Pitkän uransa aikana Clarke on julkaissut musiikkia usean eri yhtyeen kautta, tunnetuimpina Depeche Mode, Yazoo (Yhdysvalloissa nimellä Yaz) ja Erasure. Clarkea pidetään yhtenä 1980-luvun alun tärkeimmistä popmusiikin uudistajista. Hänen alkuaikojen tuotannollaan on ollut valtaisa vaikutus modernin elektronisen tanssimusiikin syntyyn ja kehitykseen. Clarke tunnetaan erityisesti virtuoosimaisesta analogisyntetisaattoreiden käytöstä. Hän elää nykyään puolisonsa kanssa New Yorkissa, Yhdysvalloissa.